Հանդիպում-քննարկմանը մասնակցել է նաև «Հույսի կամուրջ» հասարակական կազմակերպության Դիլիջանի զարգացման կենտրոնի տնօրեն Ռուզաննա Արզումանյանը. «IDeA հիմնադրամը քննարկման ընթացքում ներկայացրեց առաջիկա 3 տարիների համար նախատեսված ծրագրերը, որոնք նպաստելու են Դիլիջանի զարգացմանը: Մենք` որպես քաղաքում ապրող հաշմանդամություն ունեցող անձանց շահերի պաշտպան, նրանց առաջարկել ենք կատարվելիք շինարարական աշխատանքներում հաշվի առնել հարմարեցումների առկայությունը: Հիմնադրամը շահագրգռված է և քաղաքապետարանի հետ քննարկումներում առաջարկներ է արել, որպեսզի, օրինակ` քաղաքում կառուցվելիք զբոսայգում ձայնային ազդանշաններ լինեն տեսողության խնդիր ունեցող մարդկանց համար և այլն»,- նշում է կենտրոնի տնօրենը: